**NAGRADNI KONKURS FONDA NENADA M. KOSTIĆA ZA NAJBOLJE DIPLOMSKE ILI MASTER RADOVE IZ SVIH OBLASTI ČISTE I PRIMENJENE HEMIJE**

**Fond Nenada M. Kostića za hemijske nauke** ulazi u dvadeset prvu godinu rada na korist nauke i nastave u Srbiji. Fond deluje kroz Upravni odbor, koji čine profesori sa univerziteta u Srbiji: dr Tatjana Ž. Verbić, sa Univerziteta u Beogradu – Hemijskog fakulteta, predsednik; dr Niko S. Radulović, sa Prirodno-matematičkog fakulteta Univerziteta u Nišu; dr Igor A. Pašti, sa Univerziteta u Beogradu – Fakulteta za fizičku hemiju; dr Biljana Đ. Glišić, sa Prirodno-matematičkog fakulteta Univerziteta u Kragujevcu; dr Jovana M. Francuz, sa Prirodno-matematičkog fakulteta Univerziteta u Novom Sadu i dr Uroš Ž. Anđelković, sa Univerziteta u Beogradu – Instituta za hemiju, tehnologiju i metalurgiju.

Fond će nagraditi autore i pohvaliti mentore dva najbolja rada odbranjena u periodu od **1. aprila 2021. do 31. marta 2022. godine**. **Novčane nagrade iznosiće 1050, odnosno 900 evra. Nenagrađeni kandidati dobiće po jedan grafički list srpskih likovnih umetnika.**

**Fond će dodeliti vankonkursnu nagradu od 1.050 evra po svome izboru, bez prijavljivanja kandidata.**

Konkurs traje od **10. marta do 17. aprila 2022. godine**. Kandidati se na konkurs prijavljuju sami. Prijavu mogu dobiti od bilo kog člana Upravnog odbora ili pismom upućenim na e-adresu: tatjanad@chem.bg.ac.rs. Uz prijavu se prilaže po **jedan primerak** sledećih dokumenata:

* biografija, ne duža od jedne strane, sa podacima o srednjoškolskom obrazovanju, univerzitetskim studijama, karijeri i eventualnim nagradama i uspesima,
* master ili diplomski rad,
* uverenje o odbranjenom radu,
* uverenje o položenim svim ispitima na osnovnim i master studijama sa ocenama,
* dve **poverljive** preporuke merodavnih osoba koje dobro poznaju rad kandidata, poslate na e-adresu**:** tatjanad@chem.bg.ac.rs,
* spisak i kopije objavljenih radova i saopštenja.

**Prijavu i neophodne priloge poslati na e-adresu:** **tatjanad@chem.bg.ac.rs****.**

Upravni odbor i predsednik Fonda će vrednovati zasluge kandidata po ustaljenim merilima kao što su: naučna vrednost rada; originalnost, kvalitet i primenljivost rezultata; objavljeni i saopšteni naučni i stručni radovi, ako ih kandidat ima; komisijska ocena odbranjenog rada; uspeh na studijama i slično.

**Fond namerava da dodeli nagrade i pohvale u drugoj polovini maja na Prirodno-matematičkom fakultetu Univerziteta u Novom Sadu, Trg Dositeja Obradovića 3. Datum i okolnosti planirane svečanosti biće naknadno objavljeni u skladu sa epidemijskom situacijom.** Nagrađeni kandidati i pohvaljeni mentori su obavezni da prisustvuju svečanosti. Dobitnici nagrada će izložiti svoje radove u predavanjima koja će trajati po najviše sedam minuta. Svim nagrađenim i nenagrađenim kandidatima i njihovim mentorima koji budu prisustvovali svečanosti i koji to zatraže, biće plaćeni putni troškovi. Svi prisutni biće pozvani na prijem u čast nagrađenih i pohvaljenih.

Bliža obaveštenja o konkursu mogu se dobiti od dr Tatjane Verbić: telefon 011/3336-611 i 063/255-356, e-adresa: tatjanad@chem.bg.ac.rs ili od predsednika i osnivača Fonda, dr Nenada M. Kostića, čija e-adresa je nen.m.kos@gmail.com.

 **FOND NENADA M. KOSTIĆA ZA HEMIJSKE NAUKE**